CELEX: 32015R2351
Language: da
Date: 2015-12-14 00:00:00
Title: Kommissionens gennemførelsesforordning (EU) 2015/2351 af 14. december 2015 om tarifering af visse varer i den kombinerede nomenklatur

17.12.2015   
            
            
               DA
            
            
               Den Europæiske Unions Tidende
            
            
               L 331/3
            
         KOMMISSIONENS GENNEMFØRELSESFORORDNING (EU) 2015/2351
   af 14. december 2015
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. december 2015.
      
         
            På Kommissionens vegne
         
         
            For formanden
         
         Heinz ZOUREK
         
            Generaldirektør for beskatning og toldunionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Havegrej præsenteret i en plastemballage bestående af følgende varer:
               
               
                   
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur.
                  Genstandene kan ikke betragtes som »varer i et sæt til detailsalg« i henhold til almindelig tariferingsbestemmelse 3 b), da de ikke alle er sat sammen for at opfylde et særligt behov eller tjene til udøvelsen af en bestemt aktivitet.
                  Tasken skal ikke benyttes til havearbejde, men til opbevaring af de øvrige varer. Den kan også anvendes til andre aktiviteter end havearbejde.
                  Blyanten er heller ikke et haveredskab og har også sin praktiske anvendelse i andre sammenhænge.
                  Hvis en eller flere af varerne i et »sæt« ikke opfylder samme specielle behov eller ikke er udformet med henblik på udøvelse af en bestemt aktivitet, skal hver vare tariferes særskilt (se også retningslinjerne for tarifering i den kombinerede nomenklatur af varer i sæt til detailsalg, Del B (II) (2)).
                  De enkelte varer, som der henvises til i varebeskrivelsen, skal tariferes som følger:
                  
                              a)
                           
                           
                              Tarifering i henhold til teksten til KN-kode 4202, 4202 22 og 4202 22 90.
                              Den skal tariferes som en håndtaske med yderside af tekstilmateriale under KN-kode 4202 22 90.
                           
                        
                              b)
                           
                           
                              Tarifering i henhold til teksten til KN-kode 6216 00 00.
                              Det vævede tekstilmateriale anses for at være det materiale, som handskerne er fremstillet af. De skal derfor tariferes under KN-kode 6216 00 00.
                           
                        
                              c)
                           
                           
                              Tarifering i henhold til teksten til KN-kode 8201 og 8201 50 00.
                              Den skal derfor tariferes som en beskæresaks under KN-kode 8201 50 00.
                           
                        
                              d)
                           
                           
                              Tarifering i henhold til teksten til KN-kode 8201 og 8201 10 00.
                              Den skal derfor tariferes som en skovl under KN-kode 8201 10 00.
                           
                        
                              e)
                           
                           
                              Tarifering i henhold til teksten til KN-kode 3926, 3926 90 og 3926 90 97.
                              De skal derfor tariferes som andre varer af plast under KN-kode 3926 90 97.
                           
                        
                              f)
                           
                           
                              Tarifering i henhold til teksten til KN-kode 9609, 9609 10 og 9609 10 10.
                              Den skal derfor tariferes som en blyant med grafitstift under KN-kode 9609 10 10.
                           
                        
            
                  
                              a)
                           
                           
                              1 taske af vævet tekstilstof med en yderside af tekstilmateriale og med 1 stor indvendig lomme og 4 mindre udvendige lommer
                           
                        
               
                  4202 22 90
               
            
                  
                              b)
                           
                           
                              1 par handsker, der primært er fremstillet af stof, og hvor handsken har en mindre belægning af celleplast på håndfladen
                           
                        
               
                  6216 00 00
               
            
                  
                              c)
                           
                           
                              1 beskæresaks af uædelt metal
                           
                        
               
                  8201 50 00
               
            
                  
                              d)
                           
                           
                              1 planteske af uædelt metal
                           
                        
               
                  8201 10 00
               
            
                  
                              e)
                           
                           
                              12 planteskilte af plast
                           
                        
               
                  3926 90 97
               
            
                  
                              f)
                           
                           
                              1 blyant med grafitstift.
                           
                        
               
                  9609 10 10
               
            
                  Varerne er pakket hver for sig i beskyttende plastemballage.
                  Det stof, som tasken og handskerne er fremstillet af, har samme mønster (træer, blomster og huse).
                  Se billede (1).
               
               
                   
               
            
         (1)  Illustrationen er kun vejledende.
      
         (2)  EUT C 105 af 11.4.2013, s. 1.